

**ประกาศองค์การบริหารส่วนตำบลพะงาด**

**เรื่อง** มาตรฐานการให้รางวัลและการลงโทษ

................................................

 เนื่องจากรัฐธรรมนูญแห่งราชอาณาจักรไทยให้ องค์กรปกครองส่วนท้องถิ่นมีความเป็นอิสระ ในการบริหารงานบุคคลตามความต้องการและความเหมาะสมของท้องถิ่น ประกอบกับกฎหมายว่าด้วยระเบียบการบริหารงานบุคคลส่วนท้องถิ่น กำหนดมาตรฐานการบริหารงานบุคคลของพนักงานส่วนท้องถิ่นทุกรูปแบบ ให้มีทิศทางที่เหมาะสมและเป็นธรรม องค์การบริหารส่วนตำบลพะงาด จึงกำหนดมาตรฐานการให้รางวัลและ การลงโทษ พนักงานส่วนตำบล และพนักงานจ้าง ดังต่อไปนี้

 **ข้อ 1** ประกาศนี้เรียกว่า “ประกาศองค์การบริหารส่วนตำบลพะงาด” เรื่อง มาตรฐานการให้รางวัลและการลงโทษ

 **ข้อ 2** ประกาศนี้ให้ใช้บังคับตั้งแต่วันที่ 1 ตุลาคม 2563 เป็นต้นไป

**หมวดที่ 1**

**บททั่วไป**

 **ข้อ 3** ในประกาศนี้

 “พนักงานส่วนตำบล” หมายถึง พนักงานส่วนตำบลขององค์การบริหารส่วนตำบลพะงาด ซึ่งได้รับการบรรจุและแต่งตั้งให้ปฏิบัติราชการโดยได้รับเงินเดือนจากงบประมาณรายจ่ายขององค์การบริหารส่วนตำบลพะงาด หมวดเงินเดือน

 “พนักงานจ้าง” หมายความว่า ลูกจ้างขององค์การบริหารส่วนตำบลพะงาด ตามพระราชบัญญัติระเบียบบริหารงานบุคคลส่วนท้องถิ่น พ.ศ.2542 โดยเป็นบุคคลซึ่งได้รับการจ้างตามสัญญาจ้าง โดยได้รับค่าตอบแทนจากงบประมาณขององค์การบริหารส่วนตำบลพะงาด เพื่อปฏิบัติงานให้กับองค์การบริหารส่วนตำบลพะงาด

 **ข้อ 4** บรรดากฎหมาย กฎ ระเบียบ ประกาศ ข้อบังคับ คำสั่ง มติคณะรัฐมนตรี มาตรฐานทั่วไป หลักเกณฑ์ มติคณะกรรมการกลางพนักงานส่วนตำบล หรือมติคณะกรรมการพนักงานส่วนตำบลจังหวัดนครราชสีมา ที่กำหนดให้พนักงานส่วนตำบล ลูกจ้างประจำ และพนักงานจ้างขององค์การบริหารส่วนตำบลพะงาดมีหน้าที่ต้องปฏิบัติ ให้ปฏิบัติเพื่อให้เหมาะสมกับสภาพการปฏิบัติงานขององค์การบริหารส่วนตำบลพะงาด

**หมวดที่ 2**

**มาตรการให้รางวัล**

 **ข้อ 5** พนักงานส่วนตำบล และพนักงานจ้าง ผู้ใดปฏิบัติตนเหมาะสมและปฏิบัติราชการมีประสิทธิภาพและเกิดประสิทธิผลในระดับอันเป็นที่พอใจของทางราชการ ถือว่าผู้นั้นมีความชอบจะได้รับบำเหน็จความชอบ (ตามควรแก่กรณี) ดังต่อไปนี้

/(1) ส่งเสริม...

-2-

 (1) ส่งเสริมและสนับสนุนให้ศึกษาต่อในระดับที่สูงขึ้นโดยให้ทุนการศึกษา ตามหลักเกณฑ์ว่าด้วยการตั้งงบประมาณเพื่อให้ทุนการศึกษา

 (2) การมอบประกาศนียบัตรพนักงานดีเด่น

 (3) การติดประกาศให้ผู้อื่นทราบโดยทั่วกัน

 (4) การให้รางวัล

 (5) การเลื่อนขั้นเงินเดือนเป็นกรณีพิเศษตามควรแก่กรณี ตามมาตรฐานทั่วไปที่คณะกรรมการกลางข้าราชการหรือพนักงานส่วนท้องถิ่นกำหนด

 (6) การให้ประโยชน์ตอบแทนอื่น

**หมวดที่ 3**

**มาตรการลงโทษ**

 **ข้อ 6** พนักงานส่วนตำบล และพนักงานจ้าง มีหน้าที่ต้องปฏิบัติตามที่องค์การบริหารส่วนตำบลพะงาดกำหนด และมีหน้าที่ต้องปฏิบัติตามคำสั่งของผู้บังคับบัญชา ซึ่งสั่งในหน้าที่ราชการโดยชอบด้วยกฎหมายและระเบียบของทางราชการ

 **ข้อ 7** พนักงานส่วนตำบล และพนักงานจ้าง ต้องรักษาวินัยโดยเคร่งครัดตามที่กำหนดไว้เป็นข้อห้ามและข้อปฏิบัติ ตามหลักเกณฑ์และเงื่อนไขในการสอบสวน การลงโทษทางวินัย การให้ออกจากราชการ การอุทธรณ์ และการร้องทุกข์ ตามประกาศคณะกรรมการพนักงานส่วนตำบล

 **ข้อ 8** พนักงานส่วนตำบล ผู้ใดฝ่าฝืนหรือไม่ปฏิบัติตามหลักเกณฑ์และเงื่อนไขในการสอบสวน การลงโทษทางวินับ การให้ออกจากราชการ การอุทธรณ์ และการร้องทุกข์ ตามประกาศคณะกรรมการพนักงานส่วนตำบล ซึ่งมีโทษ 5 สถานดังนี้

 (1) ภาคทัณฑ์

 (2) ตัดเงินเดือน

 (3) ลดขั้นเงินเดือน

 (4) ปลดออก

 (5) ไล่ออก

 **ข้อ 9** พนักงานจ้าง ผู้ใดฝ่าฝืนหรือไม่ปฏิบัติตามหลักเกณฑ์และเงื่อนไขในการสอบสวน การลงโทษทางวินับ การให้ออกจากราชการ การอุทธรณ์ และการร้องทุกข์ ตามประกาศคณะกรรมการพนักงานส่วนตำบล ซึ่งมีโทษ 4 สถานดังนี้

 (1) ภาคทัณฑ์

 (2) ตัดค่าตอบแทน

 (3) ลดขั้นเงินค่าตอบแทน

 (4) ไล่ออก

/และการ...

-3-

 และการกระทำผิดวินัยและการรักษาวินัยของพนักงานจ้างได้กำหนดไว้ในประกาศพนักงานส่วนตำบลจังหวัดนครราชสีมา เรื่อง มาตรฐานทั่วไปเกี่ยวกับพนักงานจ้าง หมวดที่ 7 เรื่อง วินัยและ การรักษาวินัย สำหรับการสอบสวน และการอุทธรณ์ และการร้องทุกข์ ให้เป็นไปตามหลักเกณฑ์และเงื่อนไขการสอบสวน การลงโทษทางวินัย การให้ออกจากราชการ การอุทธรณ์ และการร้องทุกข์ ตามประกาศคณะกรรมการพนักงานส่วนตำบลโดยอนุโลม

 จึงประกาศให้ทราบโดยทั่วกัน

 ประกาศ ณ วันที่ 1 ตุลาคม พ.ศ. 2564

 อภิเชษฐ์ หวังรักกลาง

 ( นายอภิเชษฐ์ หวังรักกลาง )

 นายกองค์การบริหารส่วนตำบลพะงาด